**Ministru kabineta noteikumu projekta ,,** **Grozījumi Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ar Ministru kabineta noteikumu projektu “Grozījumi Ministru kabineta 2016. gada 20. decembra noteikumos Nr. 866 “Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” (turpmāk – Noteikumu projekts) paredzēts precizēt Ministru kabineta 2016.gada 20.decembra noteikumos Nr.866 „Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām” (turpmāk – Noteikumi) noteikto termiņu, līdz kuram šo noteikumu ietvaros iespējams sniegt īstermiņa eksporta kredītu garantijas neatkarīgi no valsts, kurā reģistrēts debitors.Noteikumu projekts saskaņā ar Oficiālo publikāciju un tiesiskās informācijas likuma 7. panta otro daļu stājas spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Ekonomikas ministrijas iniciatīvas pamatojoties uz Attīstības finanšu institūcijas likuma 12.panta ceturto daļu, lai turpinātu atbalstu saimnieciskās darbības veicējiem, kuri eksportē preces un kuru darbību ietekmē Covid-19 izraisīta krīze, atbilstoši 2020.gada 13.oktobra grozījumiem Eiropas Komisijas pagaidu regulējumā[[1]](#footnote-1). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020.gada 13.oktobrī Eiropas Komisija pieņēma lēmumu izdarīt grozījumus Eiropas Komisijas 2020.gada 19.marta Komisijas paziņojumā “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01). Lai turpinātu mazināt Covid-19 pandēmijas izraisītas krīzes negatīvo ietekmi uz Latvijas eksportētājiem, grozījumu mērķis cita starpā ir līdz 2021.gada 30.jūnijam (iepriekš - līdz 2020.gada 31.decembrim) pagarināt termiņu, līdz kuram nododamo risku valstis, kas iekļautas pielikumā Komisijas paziņojumam par ĪEKG[[2]](#footnote-2) pagaidu kārtā tiek noteiktas kā valstis, kuru riski ir nenododami (Noteikumu projekta 4.punkts).Eiropas Komisijas konsultācijās ar dalībvalstīm tika secināts, ka lielākā daļa valsts apdrošinātāju ir reģistrējuši kredītu apdrošināšanas polišu pieprasījumu skaita ievērojamu pieaugumu eksportam uz nododamo risku valstīm. Vispārējās pazīmes Eiropas Savienībā liecina, ka joprojām pastāv pietiekama privātā piedāvājuma trūkums, lai segtu visus ekonomiski pamatotos riskus eksportam uz nododamo risku valstīm. Līdz ar to visi komerciālie un politiskie riski, kas saistīti ar eksportu uz Komisijas paziņojuma pielikumā uzskaitītajām valstīm pagaidu kārtā tiek uzskatīti par nenododamiem (Amerikas Savienotās Valstis, Apvienotā Karaliste, Austrālija, Austrija, Beļģija, Bulgārija, Čehija, Dānija, Francija, Grieķija, Horvātija, Igaunija, Islande, Itālija, Īrija, Japāna, Jaunzēlande, Kanāda, Kipra, Latvija, Lietuva, Luksemburga, Malta, Nīderlande, Norvēģija, Polija, Portugāle, Rumānija, Slovākija, Slovēnija, Somija, Spānija, Šveice, Ungārija, Vācija, Zviedrija)1.Akciju sabiedrības “Attīstības finanšu institūcija Altum” (turpmāk – sabiedrība Altum) 2020.gadā izsniegto eksporta kredītu garantiju apjoms ir 9 milj. EUR (t.sk., uz attīstītajām valstīm izsniegto garantiju apjoms ~ 5 milj. EUR (70 pieteikumi)), līdz ar to secināms, ka sākot ar marta mēnesi pieteikumu plūsma ir 3 līdz 5 reizes lielāka nekā 2019.gada attiecīgajos mēnešos (skat. salīdzinājums tabulā).

|  |  |  |
| --- | --- | --- |
| Salīdzinājums par attiecīgo periodu 2019.gadā un 2020.gadā (Altum dati) | 01.01.2019 - 14.10.2019 | 01.01.2020 - 14.10.2020 |
| Skaits | milj. EUR | Skaits | milj. EUR |
| Apstiprinātie pieteikumi | 99 | 6.5 | 222 | 19.2 |
| Izsniegtās eksporta garantijas | 64 | 2.3 | 118 | 9.0 |
| Portfelis uz perioda beigām, milj. EUR | 9.1 | 14.7 |
| Deklarētais apgrozījums, milj. EUR  | 16.3 | 23.0 |

Lai gan šobrīd vēl nav vērojams zaudējumu atlīdzības izmaksu pieteikumu skaita pieaugums, kas būtu saistīts ar COVID-19 krīzes radīto apstākļu ietekmi, sabiedrība Altum salīdzinoši biežāk saņem maksājumu kavējumu pieteikumus. Līdzīgi arī privātie apdrošinātāji lielāko maksātnespēju vilni sagaida tieši 2021.gada pavasarī.Par pastāvošo tirgus nepilnību Latvijā tostarp segmentā uz tradicionāli nododamo risku valstīm (t.i., attīstītajām valstīm) liecina sabiedrības Altum eksporta kredītu garantiju portfeļa struktūras maiņa kopš 2020.gada 17.aprīļa, kad ir paplašinātas programmas iespējas sniegt īstermiņa eksporta kredītu garantijas neatkarīgi no valsts, kurā reģistrēts debitors, - 56% no kopējā 2020.gadā izsniegto īstermiņa eksporta kredītu garantiju apjoma ir par eksporta darījumiem uz attīstītajām valstīm, savukārt līdz izmaiņām programmā tās sabiedrības Altum portfelī sastādīja ~20 %.Covid-19 pandēmijas izraisītās krīzes ietekmē 2.ceturksnī Latvijā bija vērojams straujš eksporta samazinājums (sarūk ārējais pieprasījums, ko daļēji kompensē konkurētspējas pieaugums atsevišķās nozarēs).[[3]](#footnote-3) Lai gan eksports krīzes laikā būtiski kritās, tomēr sarukums bija viens no zemākajiem eiro zonas valstu vidū.[[4]](#footnote-4) Vienlaikus joprojām pastāv nedrošība un neziņa, kas saistīta ar COVID-19 saslimstības pieaugumu rudenī, kas var būt saistīts ar ierobežojumu pastiprināšanu gan Latvijā, gan Latvijas eksportētāju debitoru rezidences valstīs.Lai gan ne dominējošo eksporta valstu (Lietuva, Igaunija, Vācija, Krievija, Zviedrija un Apvienotā Karaliste), ne galveno eksporta preču grupu (koksne, elektroiekārtas, mehāniskās ierīces, graudaugi, dzērieni) sadalījums nav mainījies, īstermiņa eksporta garantijas tiek izmantotas gan jau ilglaicīgiem eksporta partneriem (pircējiem), gan arī tiek meklēti jauni darījumu partneri un vēl neapgūtas tirdzniecības zonas, t.i., eksportētāji diversificē savus eksporta portfeļus. Lai turpinātu mazināt Covid-19 pandēmijas izraisītās krīzes ietekmi uz Latvijas eksportētājiem, Ekonomikas ministrija ir izstrādājusi šo Noteikumu projektu:1. iekļaujot Pagaidu regulējumā veiktos grozījumus par termiņa pagarinājumu, līdz kuram garantijas var sniegt par debitoru parādiem neatkarīgi no debitoru valsts (Noteikumu projekta 4. punkts). Šie grozījumi atļaus turpināt sniegt atbalstu Latvijas eksportētājiem, sniedzot garantijas par to eksporta darījumiem un mazinot debitoru valstu komerciālos un politiskos riskus.2. pagarinot termiņu, līdz kuram piemērojami saistītie nosacījumi[[5]](#footnote-5) par atvieglotākiem kritērijiem attiecībā uz nodokļu vai nodevu parāda, tai skaitā valsts sociālās apdrošināšanas obligāto iemaksu parāda apjomu. Ekonomikas ministrijas ieskatā COVID-19 krīzes saistītie riski, kuru dēļ eksportētāji var saskarties ar likviditātes problēmām, t.sk., var būt izveidojušies nodokļu parādi uz garantijas piešķiršanas brīdi, joprojām pastāv un ir aktuāli (Noteikumu projekta 4. punkts). Šie grozījumi ļaus lielākam saimnieciskās darbības veicēju lokam saņemt garantiju par eksporta darījumiem.3.nostiprinot nosacījumu par pircēja (debitora) maksājumu veikšanas disciplīnu pēdējo trīs mēnešu laikā kā pastāvīgu normu, kas izriet no Komisijas paziņojuma par ĪEKG 21.punkta. (Noteikumu projekta 3.punkts). Informāciju par katru pircēju klientam ir jānorāda, iesniedzot pieteikumu (pieteikuma sadaļas ‘Kopējais apgrozījums ar katru pircēju pēdējos 12 mēnešos’ un ‘kavējumu virs 30 dienām’). Ja pieteikumā tiek norādīts, ka ‘Ir’ kavējums virs 30 dienām - pieteikums tiek noraidīts. Papildus detalizētāku informāciju par maksājumu disciplīnu pēdējos trīs mēnešos Altum lūdz iesniegt arī pieteikuma izskatīšanas laikā līdz lēmuma pieņemšanai. Tāpat klients apliecina, ka pieteikumā un pievienotajos dokumentos sniegtā informācija ir patiesa, precīza un pilnīga. Ja klients maldina Altum, tad riskē, ka eksporta kredīta garantijas izsniegšana var tikt atteikta vai vēlākā posmā- kompensācijas izmaksa var tikt atteikta.4. nodrošinot, ka tiesiskās aizsardzības process nav automātisks šķērslis uzņēmumam turpināt darbību, t.sk., eksportēt un mazināt ar eksporta darījumiem saistītos riskus (Noteikumu projekta 3.punkts). Grozījums ierosināts, ievērojot, ka esošā 16.1.apakšpunkta redakcijā ietvertais maksātnespējas kritērijs šīs atbalsta programmas ietvaros neizriet no piemērojamā komercdarbības atbalsta regulējuma – Komisijas paziņojuma dalībvalstīm par Līguma par Eiropas Savienības darbību 107. un 108.panta piemērošanu īstermiņa eksporta kredīta apdrošināšanai, kā arī nav ietverts Eiropas Komisijas lēmumā SA.47233, kā arī apstākli, ka tiesiskās aizsardzības procesa esamība vien nenozīmē, ka uzņēmums nav dzīvotspējīgs. Tiesiskās aizsardzības procesa mērķis ir atjaunot parādnieka spēju nokārtot savas saistības, ja parādnieks nonācis finansiālās grūtībās vai uzskata, ka tajās nonāks. Papildus noteikumu projekts paredz tehniski precizēt Noteikumu 10. un 11.punktus atbilstoši Ceturto grozījumu Pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, un grozījums pielikumā Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai ( 2020/C 340 I/01) 45.punktam, ar kuru tiek aizstāts Komisijas paziņojuma dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai pielikums.Eiropas Komisija ir pagarinājusi Komisijas paziņojumā (2018/C 457/04) noteikto darbības termiņu, līdz kuram ir piemērojami Komisijas paziņojumā par ĪEKG noteiktie nosacījumi valsts atbalstam īstermiņa eksporta kredītu garantiju veidā. Komisija ir nolēmusi turpināt piemērot spēkā esošo Komisijas paziņojumu par ĪEKG līdz 2021. gada 31. decembrim. |
| 3. | Projekta izstrādē iesaistītās institūcijas | Ekonomikas ministrija, sabiedrība Altum. |
| 4. | Cita informācija | Nav  |
|   |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji, akciju sabiedrība “Attīstības finanšu institūcija Altum”. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir labvēlīga ietekme uz Latvijas eksportētājiem, palīdzot tiem pārvarēt Covid-19 pandēmijas izraisītu krīzi, piedāvājot garantijas, lai samazinātu starptautisko darījumu riskus, kuri ir pieauguši, saskaroties ar nenoteiktību starptautiskajos tirgos.Noteikumu projektam ir labvēlīga ietekme uz ekonomiku kopumā.Sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2. | Atbildīgā institūcija | Nav. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Projekts šo jomu neskar. |
| 3. | Cita informācija | Ar Noteikumu projektu tiek ieviestas šādi Eiropas Savienības paziņojumu nosacījumi:* Komisijas paziņojums par darbības termiņa pagarināšanu un grozījumiem Reģionālā atbalsta pamatnostādnēs 2014.–2020. gadam, Pamatnostādnēs par valsts atbalstu, lai veicinātu riska finansējuma ieguldījumus, Pamatnostādnēs par valsts atbalstu vides aizsardzībai un enerģētikai 2014.–2020. gadam, Pamatnostādnēs par valsts atbalstu grūtībās nonākušu nefinanšu uzņēmumu glābšanai un pārstrukturēšanai un Paziņojumā par kritērijiem, pēc kuriem analizē saderīgumu ar iekšējo tirgu valsts atbalstam ar mērķi sekmēt svarīgu projektu īstenošanu visas Eiropas interesēs, Komisijas paziņojumā – Nostādnes par valsts atbalstu pētniecībai, izstrādei un inovācijai un Komisijas Paziņojumā dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2020/C 224/02) 15.punkts (Noteikumu projekta 10. un 11.punkts);
* Komisijas paziņojums par ĪEKG 21.punkta (Noteikumu projekta 16.punkts);
* Eiropas Komisijas 2020. gada 19. marta paziņojums "Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā" (C(2020)1863);
* Eiropas Komisijas 2020.gada 13.oktobra paziņojums ”Ceturtais grozījums Pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, un grozījums pielikumā Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai”(C(2020) 340 I/01) (turpmāk - Pagaidu regulējums) 3.punkts (Noteikumu projekta 21.punkts)
 |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 5. punktā 7.4.1 apakšpunktā, proti, sabiedrības pārstāvjiem tika dota iespēja rakstiski sniegt viedokli par Projektu tā izstrādes stadijā.Eiropas Komisijas publiskā konsultācija par īstermiņa eksporta kredīta apdrošināšanas pieejamību no 30.09.2020. līdz 07.10.2020. |
| 2. | Sabiedrības līdzdalība projekta izstrādē | Noteikumu projekts no 2020.gada 3.novembra līdz 16.novembrim ievietots Ekonomikas ministrijas tīmekļvietnē <https://www.em.gov.lv/lv/Ministrija/sabiedribas_lidzdaliba/diskusiju_dokumenti/> un Ministru kabineta tīmekļvietnē <https://www.mk.gov.lv/content/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Nav saņemti viedokļi sabiedrības līdzdalības komunikācijā. Vienlaikus Valsts sekretāru līmeņa saskaņošanas procedūras ietvaros (izsludināts 2020.gada 26.novembrī) saņemti viedokļi no Finanšu un Tieslietu ministrijām, kas ņemti vērā un iestrādāti Noteikumu projektā. Tāpat Noteikumu projektu atbalsta Zemkopības ministrija, Latvijas Tirdzniecības un rūpniecības kamera un Latvijas Darba devēju konfederācija. |
| 4. | Cita informācija | Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, sabiedrība Altum. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Projekta izpilde tiks nodrošināta Ekonomikas ministrijas un sabiedrības Altum esošo funkciju un cilvēkresursu ietvaros, kā arī nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Projekts šo jomu neskar |

Ekonomikas ministrs J. Vitenbergs

Vīza:

Valsts sekretāra vietā -

valsts sekretāra vietniece Zaiga Liepiņa

Tetere, 67013044

Dita.Tetere@em.gov.lv

1. *Ceturtais grozījums Pagaidu regulējumā valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā, un grozījums pielikumā Komisijas Paziņojumam dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai(2020/C 340 I/01) (turpmāk – Pagaidu regulējums)* [↑](#footnote-ref-1)
2. *Komisijas Paziņojums dalībvalstīm par Līguma par Eiropas Savienības darbību 107. un 108. panta piemērošanu īstermiņa eksporta kredīta apdrošināšanai (2012/C 392/01) (turpmāk – Komisijas paziņojums)* [↑](#footnote-ref-2)
3. https://www.em.gov.lv/files/tautsaimniecibas\_attistiba/makro/makro75-2.pdf [↑](#footnote-ref-3)
4. https://datnes.latvijasbanka.lv/mnp/MNP-2020-septembris.pdf [↑](#footnote-ref-4)
5. Saskaņā ar 2020. gada 14. aprīļa Ministru kabineta noteikumiem Nr. 206 “Grozījumi Ministru kabineta 2016. gada 20. decembra noteikumos Nr. 866 "Īstermiņa eksporta kredīta garantiju izsniegšanas noteikumi komersantiem un atbilstošām lauksaimniecības pakalpojumu kooperatīvajām sabiedrībām" [↑](#footnote-ref-5)